open-index/open-wikipedia-markdown huggingface dataset:
Chris Pine

**Christopher Whitelaw "Chris" Pine** (* 26. august 1980, Los Angeles, Kalifornia, USA) je americký herec.

Je známy vďaka účinkovaniu v úlohe kapitána James T. Kirka vo filmoch Star Trek (2009), Star Trek Into Darkness (2013) a Star Trek Beyond (2016). Objavil sa vo filmoch ako Denník princeznej 2: Kráľovská svadba (2004), Len trošku šťastia (2006), Legendárna partia (2012), Z for Zachariah (2015) a mnoho ďalších.

## Život
Pine sa narodil v Los Angeles v štáte Kalifornia. Jeho otec Robert Pine (narodený 1941) je tiež herec a matka Gwynne Gilford (narodená 1946) je bývalá herečka, v súčasnosti pracuje ako psychoterapeutka. Pine má staršiu sestru Katie. Jeho stará mama z matkinej strany Anne Gwynne (rodená Marguerite Gwynne Trice) bola hollywoodska herečka a jeho starý otec z matkinej strany Max M. Gilford (rodený Max Goldfarb) bol zvolený za prezidenta Hollywood Bar Association. Starý otec z matkinej strany pochádzal z ruskej rodiny židovského vyznania; Pine má aj anglické, waleské, nemecké a francúzske korene. Pine získal bakalársky titul v odbore Anglický jazyk na University of California, Berkeley v roku 2002. Pine bol na výmennom študijnom pobyte na University of Leeds v Anglicku na jeden rok. Študoval aj v American Conservatory Theater v San Francisku.

Pine sa nepovažuje za nábožného človeka, hovorí o sebe ako o agnostikovi.

## Iné projekty

## Externé odkazy
* 

## Zdroj

Kategória:Televízni herci USA
Kategória:Filmoví herci USA
Kategória:Absolventi University of California, Berkeley
Kategória:Osobnosti z Los Angeles
Kategória:Osobnosti USA židovského pôvodu
Kategória:Osobnosti USA anglického pôvodu
Kategória:Osobnosti USA waleského pôvodu
Kategória:Osobnosti USA nemeckého pôvodu
Kategória:Osobnosti USA francúzskeho pôvodu
Kategória:Agnostici
Laertes (mytológia)

[náhľad|''Penelopé, Laertes a Télemachos'', [Miniatúra (maliarstvo)|miniatúra, Bibliothèque nationale de France]]
**Laertes** alebo **Láertés** (starogr. *Λαέρτης* – *Laertes/iný prepis:Laertés*, ) je v gréckej mytológii syn Arkeisia a jeho manželky Chalkomedusy, otec ithackého kráľa Odysea.

Laertes syn Arkeisia bol síce kráľovského pôvodu, ale o jeho predkoch sa mýty nezmieňujú. Oženil s Antikleiou a mal s ňou syna Odysea a dcéru Ktimenu Jeho syn Odyseus sa oženil s Pénelopou, dcérou akarnanského kráľa Ikaria a sobášom si vyženil Ithaku s priľahlými ostrovmi, kde sa stal kráľom.

Leartes sa v mladosti zúčastnil lovu kalydónskeho diviaka a vykonal mnohé ďalšie hrdinské činy, pre ktoré ho aj Homér nazýva hrdinom. Keď jeho syn Odyseus musel odísť do trójskej vojny, on pre svoj vysoký vek ostal doma.

Leartes spočiatku žil v Odyseovom paláci, ale neskôr pre vyčíňanie uchádzačov o Pénelopinu ruku odišiel na vidiek, kde sa venoval pestovaniu viniča. Po celý ten čas nikdy nepochyboval o tom, že sa jeho syn vráti z vojny domov živý. Odyseus sa nakoniec po dvadsiatich rokoch vrátil, pozabíjal vo svojom dome všetkých dotieravých manželkiných nápadníkov a navštívil svojho staručkého otca na jeho usadlosti. Toto stretnutie patrí medzi najdojímavejšie scény Homérových básní. 

## Referencie a bibliografia


Kategória:Postavy gréckej mytológie
Kategória:Obete samovrážd v gréckej mytológii
Panamerické majstrovstvá v hádzanej mužov 2008

**Panamerické majstrovstvá v hádzanej mužov 2008** boli v poradí 13. panamerické majstrovstvá v hádzanej mužov, ktoré organizuje Panamerická hádzanárska federácia (PATHF). Konali sa v São Paulo, v Brazílii od 24.28. júna 2008, za účasti 7 tímov. Dominikánska republika sa na turnaj kvalifikovala, no neskôr sa z turnaja odhlásila. Kuba, ako najúspešnejší tím Ameriky, sa naopak objavila na majstrovstvách po 8-ročnej odmlke. Pôvodne sa mal turnaj organizovať v Spojených štátoch, tie sa však vo februári 2008 usporiadateľstva vzdali a nakoniec sa aj americké družstvo z podujatia odhlásilo. Spojené štáty nahradila Brazília, v ktorej sa konal panamerický šampionát už piatykrát, predtým ich hostila v rokoch 1985, 1994, 2000 a aj minulý šampionát v roku 2006. Dejiskom zápasov bola aréna Ginásio Municipal de Esportes Milton Olaio Filho. Víťazom sa druhýkrát stala Brazília, ktorá vo finálovom stretnutí zvíťazila nad Argentínou.

Majstrovstvá boli zároveň kvalifikáciou na budúcoročné MS 2009 v Chorvátsku, na ktoré sa kvalifikovali 3 najlepšie tímy.

## Kvalifikácia

Pozn: Grónske družstvo, hoci sa riadne kvalifikovalo, bolo z turnaja predbežne vylúčené, pretože Grónska hádzanárska federácia bola v rámci štruktúr PATHF degradovaná z riadneho člena na pridruženého. Zároveň PATHF rozhodla, že Grónsko nahradí Dominikánska republika, ktorá skončila v kvalifikácii na treťom (pôvodne nepostupovom) mieste. Arbitrážna komisia Medzinárodnej hádzanárskej federácie však rozhodnutie PATHF ohľadom členstva Grónska v novembri 2007 odsúdila a požadovala jeho zrušenie. PATH sa odvolala, komisia IHF svoj rozsudok v máji 2008 opätovne potvrdila, Grónsko tak opäť mohlo byť riadnym členom PATHF a grónske družstvo sa mohlo zúčastniť panamerických majstrovstiev. Dominikánska republika sa neskôr z turnaja odhlásila.

## Výsledky
### Základné skupiny
#### Skupina A

#### Skupina B

### Play-off
#### Stretnutie o 5.7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Panamerickej hádzanárske federácie /
* Oficiálna stránka Brazílskej hádzanárskej konfederácie  

## Zdroje
* Panamerické majstrovstvá 2008 na stránke Argentínskej hádzanárskej konfederácie *archive.is* 
* Panamerické majstrovstvá 2008 na stránke ligahand.com.br *archive.is* 
* Panamerické majstrovstvá 2008 na stránke todor66.com 

Kategória:Hádzaná v 2008
Kategória:Panamerické majstrovstvá v hádzanej mužov
Hádzaná
Chlorid kobaltnatý

**Chlorid kobaltnatý** (CoCl2) je chemická látka, ktorá má v bezvodom stave podobu silného hygroskopického bledomodrého prášku, ktorý postupnou hydratáciou prechádza cez modrofialový, tmavo fialový, ružovo fialový, broskyňovo fialový až k červenému hexahydrátu. Tieto farebné prechody sa využívajú v silikagéli, do ktorého sa zlúčenina pridáva ako indikátor množstva obsiahnutej vlhkosti.

Je dobre rozpustný vo vode, metanole, liehu, acetóne, dietyléteri, chinolíne a benzonitrile, vytvára v roztoku podvojné aj komplexné zlúčeniny. Hexahydrát je navyše rozpustný v dimetylformamide (*DMF*), alkoholoch a pyridíne.

Používa sa napríklad pre výrobu ďalších zlúčenín kobaltu, ako prísada do zmesí na výrobu pneumatík alebo textilných farbív. Slúži ako inhibítor korózie v zariadení na úpravu vody, ale aj v magnetoch alebo v indikátoroch vlhkosti.

## Podobné látky
* Bromid kobaltnatý
* Fluorid kobaltnatý
* Jodid kobaltnatý
* Chlorid iriditý
* Chlorid róditý

## Galéria

Súbor:Cobaltous chloride anhydrous.jpg|bezvodný
Súbor:Cobaltous chloride.jpg|dihydrát
Súbor:Cobalt(II)-chloride-hexahydrate-sample.jpg|hexahydrát


## Referencie


## Zdroj

Kategória:Zlúčeniny kobaltu
Kobalnatý
Kobalnatý
Vasilij Ivanovič Alexejev

**Vasilij Ivanovič Alexejev** (Rusky: Василий Иванович Алексеев; 7. január 1942, Pokrov-Šiškin, Riazanská oblasť, Sovietsky zväz – † 25. november 2011, Mníchov, Nemecko) bol sovietsky vzpierač. Bol držiteľom 80 svetových rekordov a 81 sovietskych rekordov vo vzpieraní a tiež držiteľ zlatých medailí na Letných olympijských hrách 1972 v Mníchove a Letných olympijských hrách 1976 v Montreale.

## Profil
* Hmotnosť: 161,75 kg (Letné olympijské hry 1980);
* Výška: 1,86&nbsp;metra.

### Kariérne rekordy
* Trh: 190,0&nbsp;kg dňa 1. septembra 1977 v Podoľsku;
* Tlak: 236,5&nbsp;kg oficiálny svetový rekord od roku 1972;
* Nadhod: 256,0&nbsp;kg dňa 1. novembra 1977 v Moskve;
* Celkovo: 645,0&nbsp;kg (tlak + trh + nadhod), dňa 15. apríla 1972, v Tallinne, oficiálny svetový rekord od roku 1972;
* Celkovo: 445,0&nbsp;kg (trh + nadhod) v Podoľsku.

## Referencie

## Zdroj

Kategória:Sovietski vzpierači
Kategória:Ruskí vzpierači
Kategória:Sovietski olympijskí víťazi
Kategória:Nositelia Radu Lenina
Kategória:Držitelia Radu priateľstva medzi národmi
Štvorhrbolie

**Štvorhrbolie** (lat. *lamina tectalis (tecti)* alebo *lamina quadrigemina*) je časť stredného mozgu, ktorá tvorí jeho pokrývku, tzv. *tectum mesencephalicum (mesencephali)*. Tvoria ho dve párne vyvýšeniny, *horné hrboľčeky (colliculi superiores)* a *dolné hrboľčeky (colliculi inferiores)*. Medzi dolnými vybieha *uzdička (commissura colliculorum inferiorum)* a a po jej stranách vystupuje IV. hlavový nerv, *nervus trochlearis*. Z horných hrboľčekov pokračuje rameno (brachium colliculi superioris), ktoré končí v bočnom kolienkovitom telese (corpus geniculatum laterale). Z dolných taktiež vystupuje rameno dolného hrboľčeka (brachium colliculi inferioris) a vstupuje do prístredného koienkovitého telesa (corpus geniculatum mediale). Kolienkovité telesá patria už k medzimozgu. Jadrá horných hrboľčekov sú podkôrovým centrom zraku, koordinujú pohyby očnej gule, hlavy, krku a celého tela. Jadrá dolných hrboľčekov sú prepájacou stanicou sluchovej dráhy. Tesne pred hornými hrboľčekmi je oblasť, ktorá obsahuje jadrá, ktoré predstavujú reflexné centrá pre reguláciu šírky zrenice.

## Literatúra
* Poznámka: Zdroj latinských názvov

Kategória:Anatómia mozgu
Panamerické majstrovstvá v hádzanej mužov 2010

**Panamerické majstrovstvá v hádzanej mužov 2010** boli v poradí 14. panamerické majstrovstvá v hádzanej mužov, ktoré organizuje Panamerická hádzanárska federácia (PATHF). Konali sa v Santiagu, v Čile od 22.26. júna 2010, za účasti 8 tímov. V Čile sa konal panamerický šampionát druhýkrát, keď predtým to bolo v roku 2004. Víťazom sa štvrtýkrát stala Argentína, ktorá vo finálovom stretnutí zvíťazila nad Brazíliou.

Majstrovstvá boli zároveň kvalifikáciou na budúcoročné Majstrovstvá sveta 2011 vo Švédsku, na ktoré sa kvalifikovali 3 najlepšie tímy.

## Kvalifikácia

## Výsledky
### Základné skupiny
#### Skupina A

#### Skupina B

### Play-off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

 Zápas bol prerušený v 30. minúte, pretože bola ohlasnená bombová hrozba. Polícia arénu evakuovala a v zápase sa už nepokračovalo. PATHF po konzultácii s oboma družstvami a supervízorom stretnutia ponechala priebežný výsledok () v platnosti.

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálnej stránke Panamerickej hádzanárske federácie /
* Oficiálna stránka Čilskej hádzanárske federácie  

## Zdroje
* Panamerické majstrovstvá 2010 na stránke PATHF *archive.org* /
* Panamerické majstrovstvá 2010 na stránke todor66.com 

Kategória:Hádzaná v 2010
Kategória:Panamerické majstrovstvá v hádzanej mužov
Hádzaná
Kategória:2010 v Čile
Kategória:Šport v Santiagu (Čile)
Vis (mesto)

**Vis** je najväčšie mesto na ostrove Vis v Jadranskom mori v Chorvátsku. Z prístavu premáva trajekt do Splitu.

Administratívne patrí do Splitsko-dalmatínskej župy a je správnym centrom ostrova. Tvorí ho 11 osád: Brgujac, Dračevo Polje, Marinje Zemlje, Milna, Plisko Polje, Podselje, Podstražje, Rogačić, Rukavac, Stončica a Vis.

## Iné projekty

## Zdroj
* 

Kategória:Prímorské letoviská v Chorvátsku
Fleet Air Arm

thumb

**Fleet Air Arm** (**FAA**) je letecká zložka britského Royal Navy zodpovedná za prevádzku lietadiel na palubách jej lodí.

Námorníctvo malo svoje letectvo, Royal Naval Air Service (RNAS), už od januára 1914, avšak 1. apríla 1918 bolo spojením RNAS a armádnych Royal Flying Corps založené samostatné letectvo Royal Air Force.

Fleet Air Arm bolo založené 1. apríla 1924 ako súčasť RAF a až v roku 1937 sa vrátilo pod plnú kontrolu Admirality.

V súčasnosti má Fleet Air Arm asi 6 200 príslušníkov, čo je vyše 10% celkového stavu Royal Navy.

## Iné projekty

## Externé odkazy
* Stránky Fleet Air Arm  
* Fleet Air Arm Archive 

## Zdroj

Kategória:Royal Navy
Kategória:Vojenské letectvo
US Triestina Calcio

**Unione Sportiva Triestina** alebo len **Triestina** je futbalový klub z talianskeho mesta Terst. V sezóne 2012/13 mal hrávať štvrtú najvyššiu taliansku futbalovú súťaž Lega Pro Seconda Divisione. Pre bankrot zatiaľ nie je isté, kde bude klub hrať, ani aká bude vôbec jeho budúcnosť. 

## História
Klub vznikol v roku 1918 po spojení dvoch miestnych tímov *Ponziana* a *Foot-Ball Club Trieste*. Druhú najvyššiu súťaž začal hrávať v roku 1924. Už v roku 1929 si vybojoval postup do Série A. Tu hral nepretržite až do roku 1957. V sezóne 1947/48 skončila dokonca Triestina na druhom mieste hneď za legendárnym tímom AC Turín. V 50-tych rokov absolvoval ligovú premiéru v drese Terstu Cesare Maldini. V roku 1957 zaznamenala Triestina svoj prvý zostup. O rok však už bola späť v Sérii A, no aj túto súťaž po roku opustila. Sériu B hral klub následne do roku 1961, kedy zostúpil do tretej ligy. Po sezóne 1973/74 vypadol dokonca až do Série D. Triestina sa však rýchlo vrátila do tretej ligy, kde vydržala do sezóny 1982/83, po ktorej postúpil klub do Série B. Tu vydržal 5 rokov kým opäť nevypadol. V roku 1994 zažil klub svoj prvý bankrot po ktorom sa premenoval na **Nuova Unione Sportiva Triestina Calcio**. Až do roku 2002 hrala Triestina najmä v nižších súťažiach. Od roku 2002 hrala zasa Sériu B. Z nej vypadla v roku 2011. O rok neskôr dokonca klub vypadol aj z tretej najvyššej súťaže. Z dôvodu veľkých finančných problémov musel klub v roku 2012 vyhlásiť druhý bankrot a jeho ďalšie pôsobenie je momentálne neisté.

## Športové úspechy
Serie A
* druhé miesto: 1947-48

Serie B - **1**
* prvé miesto: 1957-58

Serie C / Serie C1 - **2**
* prvé miesto: 1961-62, 1982-83

## Zdroj

## Externé odkazy
Oficiálna webová stránka 

Kategória:Talianske futbalové kluby
Kategória:Organizácie založené v 1918
Zoznam geovedných článkov/Ď

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ďa
Ďavolska reka

Kategória:Zoznamy geovedných článkov
Piacenza Calcio

**Piacenza Football Club** alebo len **Piacenza** je futbalový klub z talianskeho mesta Piacenza. V sezóne 2012/13 mal hrávať štvrtú najvyššiu taliansku futbalovú súťaž Lega Pro Seconda Divisione. Pre bankrot zatiaľ nie je isté, kde bude klub hrať, ani aká bude vôbec jeho budúcnosť. 

## História
Klub vznikol v roku 1919, no futbal sa hral organizovane v meste už od konca 19-teho storočia. Hneď v prvej sezóne v rámci oficiálnych talianskych futbalových súťaží sa Piacenze podarilo postúpiť do najvyššej súťaže. V najvyššej lige však klub dlho nevydržala a už v roku 1922 hrala druhú ligu. Po reorganizácii talianskych ligových súťaží bola Piacenza zaradená do tretej ligy. Po vojne sa podarilo Piacenze na dve sezóny postúpiť do Série B, no stabilné miesto klubu bolo skôr v tretej lige, ktorú hrala Piacenza až do roku 1992 (okrem niekoľkých sezón v iných ligách). Od roku 1992 sa situácia zlepšila, Piacenza postúpila do Série B, následne do Série A. Najvyššiu súťaž, okrem dvoch rokov, hrala Piacenza až do sezóny 2002/03. Od roku 2003 hral klub v Sérii B. V roku 2011 nasledoval zostup do tretej ligy. Nasledovali finančné problémy, ktoré vyvrcholili zostupom do štvrtej ligy a následným bankrotom klubu v roku 2012.

## Športové úspechy
Serie B - **1**
* prvé miesto: 1994-95
* druhé miesto: 2000-01

Serie C / Serie C1 - **5**
* prvé miesto: 1951-52, 1968-69, 1974-75, 1986-87, 1990-91 

## Zdroj

## Externé odkazy
Oficiálna webová stránka

Kategória:Talianske futbalové kluby
Kategória:Organizácie založené v 1919
Déidameia

**Déidameia** (, ) môže byť:
* v gréckej mytológii:
** dcéra skyrského kráľa Lykoméda, matka Neoptolema, pozri Déidameia (dcéra Lykoméda)
** dcéra Belerofonta z Korintu, pozri Déidameia (dcéra Bellerofonta)
* dcéra epirského kráľa Aiakida, sestra Pyrrha Epirského, pozri Déidameia (dcéra Aiakida)
Milada (jaskyňa)

**Jaskyňa Milada** sa nachádza na Silickej planine, asi 1 km JV od obce Silická Brezová v okrese Rožňava. V roku 1946 ju objavil Ján Majko so spolupracovníkmi cez 19 m hlbokú priepasť, ktorá ústi na podzemné riečisko. Tvorí ju riečna chodba a niekoľko rútivých siení a dómov. V jednom z nich sa dá vystúpiť až 65 m nad riečisko. V roku 1960 J. Jirásek prenikol cez vodný sifón, a tak v zadnej časti jaskyne objavil priestory v dĺžke 360 m. Jaskyňa sa končí prietokovým jazerom. Dĺžka jaskyne je 800 m. Zo sintrovej výplne sa vyskytujú stalaktity, stalagmity, sintrové záclony a jazierka. Neskôr do jaskyne vyrazili vstupnú štôlňu.

Jaskyňa predstavuje ponornú časť brezovsko-kečovského podzemného hydrologického systému. Systém  je vytvorený v druhohorných strednotriasových svetlých wettersteinských vápencoch silického príkrovu. Podzemný vodný tok z jaskyne sa objavuje v spodnej časti priepasti Bezodná ľadnica, odkiaľ sa neznámymi priestormi dostáva až do Kečovskej vyvieračky.

Jaskyňa je národná prírodná pamiatka. Ochrana územia bola vyhlásená v roku 1972 a novelizovaná v roku 1996. Ochranné pásmo nebolo určené.
Jaskyňa Milada je zatiaľ pre širokú verejnosť znesprístupnená.

## Fauna
Táto podzemná lokalita je významným zimoviskom netopierov. Zo 14 zistených druhov dominujú:
*podkovár malý (Rhinolophus hipposideros)
*podkovár veľký (Rhinolophus ferrumequinum)
*netopier obyčajný (Myotis myotis)
*podkovár južný (Rhinolophus euryale).
Z bezstavovcov tu žijú jaskynná žižiavka (Mesoniscus graniger), troglofilná mnohonôžka (Polydesmus denticulatus) a iné. 

## Referencie

## Externé odkazy
* Jaskyňa Milada - Mapa jaskyne 
* Jaskyňa Milada - Fotogaléria
* 
* Chránené územia, Štátna ochrana prírody Slovenskej republiky

Kategória:Silická planina
Kategória:Jaskyne na Slovensku
Kategória:Národné prírodné pamiatky v Košickom kraji
Kategória:Chránené územia v okrese Rožňava
Kategória:Silická Brezová
Majstrovstvá Európy v lakrose mužov 1995

**Majstrovstvá Európy v lakrose mužov 1995** boli v 1. majstrovstvá Európy v lakrose, ktoré organizuje Európska lakrosová federácia (ELF). Konali sa v Prahe a Plzni, v Česku, za účasti 6 mužských tímov. Prvým európskym šampiónom sa stalo Anglicko.

## Výsledky
### Zápasy Škótska
;Základná skupina

;Semifinále

;Stretnutie o 3. miesto

## Konečné poradie

## Externé odkazy
* Oficiálna stránka ELF  

## Zdroj
* lacrossescotland.com  

Kategória:Šport v 1995
Kategória:Majstrovstvá Európy v lakrose
Lakros
Majstrovstvá Európy v lakrose 1996

**Majstrovstvá Európy v lakrose 1996** boli v poradí 2. majstrovstvá Európy v lakrose, ktoré organizuje Európska lakrosová federácia (ELF). Konali sa v Düsseldorfe, v Nemecku, za účasti 6 mužských a 5 ženských tímov. Anglicko získalo druhý európsky titul v kategórii mužov a prvý v kategórii žien.

## Konečné poradie

**Muži**

**Ženy**

## Externé odkazy
* Oficiálna stránka ELF  

Kategória:Šport v 1996
Kategória:Majstrovstvá Európy v lakrose
Lakros
Kategória:1996 v Nemecku
Kategória:Šport v Düsseldorfe
Majstrovstvá Európy v lakrose 1997

**Majstrovstvá Európy v lakrose 1997** boli v poradí 3. majstrovstvá Európy v lakrose, ktoré organizuje Európska lakrosová federácia (ELF). Konali sa v Štokholme, vo Švédsku, za účasti 6 mužských a 6 ženských tímov. Švédske družstvo žien bolo jediným nováčikom na turnaji. Anglicko získalo svoj tretí európsky titul v kategórii mužov a druhý v kategórii žien.

## Výsledky

## Konečné poradie

;Muži

;Ženy

## Externé odkazy
* Oficiálna stránka Európskej lakrosovej federácie  

## Zdroj
* ME 1997 na stránke Českej lakrosovej únie  

Kategória:Šport v 1997
Kategória:Majstrovstvá Európy v lakrose
Lakros
Kategória:1997 vo Švédsku
Lowcost

**Lowcost** alebo **low cost** alebo **low-cost** môže byť (nespisovne):
*ako prídavné meno: nízkonákladový; lacný
*ako podstatné meno: nízkonákladová letecká spoločnosť
Letecký dopravca

**Letecký dopravca** (iné názvy: **podnik leteckej dopravy, letecký dopravný podnik**, ak ide o spoločnosť: **letecká spoločnosť**, (najmä) ak ide o pravidelnú prepravu na tratiach: **aerolínie** alebo jazykovo nevhodne **aerolinky**;  angl. *air carrier, air transport operator, air transport company, airline company, airline*) je (fyzická alebo právnická) osoba, ktorá sa zaväzuje uskutočňovať leteckú dopravu priamo alebo prenajatými dopravnými prostriedkami. Odlišný je termín letecký prepravca.

## Externé odkazy
* FAA Definitions (anglicky)

Kategória:Letecké spoločnosti
Aerolínia

**Aerolínia** alebo jazykovo nevhodne **aerolinka** môže byť:
*letecká linka
*letecká trať

**Aerolínie** alebo jazykovo nevhodne **aerolinky** môže byť aj letecký dopravca (najmä na pravidelných leteckých linkách)
Dopravca

**Dopravca** (angl. *carrier*) je podľa STN 018500 fyzická alebo právnická osoba prevádzkujúca dopravu pre cudziu alebo vlastnú potrebu. Podobne ustanovuje Zákon o cestnej doprave (č. 56/2012 Z.z.), že dopravca je *na účely tohto zákona ... prevádzkovateľ cestnej dopravy odo dňa právoplatnosti dopravnej [[licencia|licencie]], [[koncesia|koncesie]] alebo iného oprávnenia, ktoré ho oprávňuje na poskytovanie dopravných služieb verejnosti na základe prepravnej zmluvy, a to v [[osobná doprava|osobnej doprave]] na základe zmluvy o preprave osôb a v [[nákladná doprava|nákladnej doprave]] na základe zmluvy o preprave nákladu.* Podobný (ale užší) je termín **[[dopravný podnik]]**, ktorý je v STN 018500 definovaný ako právnická alebo fyzická osoba zaoberajúca sa prevažne prevádzkovaním dopravy ako samostatnou činnosťou. Úplne odlišný je termín prepravca, ktorý sa často nesprávne používa ako synonymum termínu dopravca.

Dopravca uzatvára s prepravcom prepravnú zmluvu, v ktorej sa zaväzuje zabezpečiť prepravu v dohodnutej lehote a cene na dohodnuté miesto.

## Zdroje
* 
* 
* 

Kategória:Doprava
Kategória:Logistika
Prepravca

**Prepravca** (angl. *consignor or consignee*) je v doprave podľa STN 018500 súhrnný názov pre odosielateľa (vývozcu) a príjemcu (importéra). Odosielateľ je pritom definovaný ako právnická alebo fyzická osoba, ktorá uzatvára s dopravcom zmluvu o preprave a príjemca ako právnická alebo fyzická osoba, ktorej je podľa prepravnej zmluvy určená zásielka. Úplne odlišný je termín dopravca; termín prepravca sa však často nesprávne používa ako synonymum termínu dopravca.

## Zdroje
* 
* 

Kategória:Doprava
Kategória:Logistika
Zasielateľ (doprava)

**Zasielateľ** (iné názvy: **špeditér**, **sprostredkovateľ**; príslušná činnosť alebo príslušný podnik sa volá **špedícia**, **špeditérstvo** alebo zriedkavo **zasielateľstvo**) je (fyzická alebo právnická) osoba, ktorá vo vlastnom mene, na vlastnú zodpovednosť a na účet príkazcu (obyčajne odosielateľa) obstaráva prepravu zásielok (tovaru) z miesta odoslania do miesta určenia a/alebo súvisiace služby. 

Zasielateľ okrem samotnej prepravy organizuje aj prekladanie, skladovanie, preclenie, poistenie, balenie, triedenie tovaru atď.

Činnosť zasielateľa je viazaná živnosť.
## Zdroje

* 
*  Poznámka: V texte je chyba prekladu: namiesto "v mene" má byť "na účet".

Kategória:Doprava
Kategória:Logistika
Sprostredkovateľ

**Sprostredkovateľ** môže byť:
*osoba alebo vec, ktorá sprostredkúva
*v doprave: zasielateľ, pozri zasielateľ (doprava)
*v marketingu a obchode: ktorýkoľvek člen distribučného (=marketingového) kanála, napr. veľkoobchodník, maloobchodník, obchodný zástupca, broker, finančný sprostredkovateľ (napr. sprostredkovateľ poistenia), banka a pod., angl. middleman, pozri pod distribučný kanál
*osoba, ktorá je zaviazanou zmluvnou stranou niektorej z týchto zmlúv (synonymá: maklér, broker, dohodca):
**sprostredkovateľská zmluva (§ 774 a nasl. súčasného Občianskeho zákonníka)
**zmluva o sprostredkovaní (§ 642 a nasl. Obchodného zákonníka)
*v 60. - 80. rokoch 20. stor.: osoba, ktorá je zaviazanou zmluvnou stranou niektorej z týchto zmlúv:
**zmluva o sprostredkovaní
**zmluva o obchodnom zastúpení
*skrátene: 
**finančný sprostredkovateľ
**sprostredkovateľ poistenia
*pri ochrane osobných údajov (podľa GDPR): fyzická alebo právnická osoba, orgán verejnej moci, agentúra alebo iný subjekt, ktorý spracúva osobné údaje v mene prevádzkovateľa (t.j. prevádzkovateľa v zmysle GDPR), angl. processor, pozri sprostredkovateľ (osobné údaje)

## Zdroje
Operátor dopravy

**Operátor dopravy** alebo **operátor** môže byť:
*pracovník dávajúci príslušné hlásenia, prijímajúci správy a podobne podľa príkazov výpravcu, strojmajstra, dispečera a pod., pozri operátor (pracovník v doprave)
*právnická alebo fyzická osoba, ktorá organizuje prepravu v spolupráci so zasielateľmi a dopravcami 
*dopravca

## Referencie
Špeditér

**Špeditér** (príslušná činnosť alebo príslušný podnik sa volá **špedícia** alebo **špeditérstvo** alebo **zasielateľstvo**) môže byť:
*v doprave: zasielateľ (doprava)
*nosič, robotník, nakladač pracujúci pri nakladaní alebo sťahovaní nábytku či tovaru

**Špedícia** môže byť aj skrátene oddelenie špedície
Remíza

**Remíza** môže byť:
*v športe: nerozhodná hra, pozri remíza (šport)
*nerozhodná hra v šachu, pozri remíza (šach)
*v doprave: vozovňa
*v poľovníctve: lesík alebo hájik na poliach ako úkryt pre malú zver, pozri remíza (zver)
Déidameia (dcéra Lykoméda)

[náhľad|''Achilles a Déidameia'', autor:[Joseph Pollet (1814-1870)]]
**Déidameia** (, ) je v gréckej mytológii dcéra skyrského kráľa Lykoméda, matka hrdinu Neoptolema 

Thetis, matka slávneho hrdinu Achillea vedela o veštbe, ktorá predpovedala, že jej syn bude žiť buď dlho bez slávy, alebo krátko a slávne. Keď sa dozvedela, že sa Achájci chystajú vypraviť proti Tróji, schovala svojho syna u skyrského kráľa Lykoméda, kde sa potom ukrýval v ženských šatách medzi jeho dcérami.   

Veliteľ spojených achájskych vojsk Agamemnón ho však pomocou veštca Kalchanta vypátral a v prestrojení za kupcov rozprestreli v paláci pred kráľovskými dcérami svoj tovar. Medzi šperky a podobné iné veci, ktoré sa páčia ženám položili aj meč. Potom na dohovorené znamenie spustili ich druhovia pred palácom bojový pokrik a Achilles bez váhania siahol po meči, čím sa prezradil.

Achilles sa následne pripojil k výprave a nezadržala ho ani kráľova dcéra Déidameia, ktorá čakala od neho dieťa. Po odchode Achillea, Déidameia porodila syna Neoptolema, ktorý sa po otcovej smrti vypravil takisto proti Tróji a dokončil tam otcove dielo. S vybranými spolubojovníkmi sa v trójskom koni dostal do Tróje, kde viedol oddiel, ktorý dobyl kráľovský hrad. Trójskeho kráľa Priama zabil a povraždil bez ľútosti aj jeho potomkov. 

## Referencie a bibliografia


Kategória:Postavy gréckej mytológie
Perugia Calcio

**Associazione Calcistica Perugia Calcio** alebo len **Perugia** je futbalový klub z talianskeho mesta Perugia. V sezóne 2012/13 bude hrávať tretiu najvyššiu taliansku futbalovú súťaž Lega Pro Prima Divisione. 

## História
V roku 1905 bol založený klub s menom **AC Perugia**, čo bol výsledok spojenia dvoch lokálnych tímov *US Fortebraccio* a *Libertas*. Od sezóny 1922/23 hrával klub druhú najvyššiu súťaž. Neskôr vypadol do tretej ligy. Obdobie až do roku 1975 bolo v znamení pohybu medzi druhou a treťou ligou. Očakávaný úspech sa dostavil v sezóne 1974/75, keď Perugia vyhrala v Sérii B a postúpila tak do Série A. Tu vydržala 6 sezón. 80-te roky ale Perugia strávila najprv v Sérii B, potom v Sérii C1 (*okrem jednej sezóny v [[Lega Pro Seconda Divisione|Sérii C2]], kam bol klub preradený z dôvodu korupčného škandálu*). Druhú polovicu 80-tych rokov strávil v klube známy futbalista Fabrizio Ravanelli, ktorý je odchovancom klubu. Do Série B sa klubu podarilo vrátiť v roku 1994. Už o dva roky neskôr hrala Perugia opäť Sériu A. Sezóna 2003/04 je zatiaľ poslednou v najvyššej súťaži a od roku 2004 postupne Perugia klesala v rámci talianskych futbalových súťaží, čo bolo spôsobené, okrem iného, finančnými problémami. Z tohto dôvodu musel byť v roku 2005 klub znovuzaložený pod menom **Perugia Calcio**. Ani tento projekt však dlho bez finančných problémov nevydržal a v roku 2010 bol vyhlásený ďalší bankrot a klub sa prepadol až do Série D. Necelý rok niesol klub meno **ASD Perugia Calcio**. V lete 2011 bola Perugia premenovaná na svoje súčasné meno a v sezóne 2011/12 si vybojovala postup do tretej ligy.

## Športové úspechy
Intertoto Cup - **1**
* víťaz: 2003

Serie A
* druhé miesto: 1978–79

Serie B - **1**
* prvé miesto: 1974-75

Tretia liga - **4**
* prvé miesto: 1932-33, 1945-46, 1966-67, 1993-94

Štvrtá liga - **2**
* prvé miesto: 1987-88, 2011-12

## Zdroj

## Externé odkazy
Oficiálna webová stránka 

Kategória:Talianske futbalové kluby
Kategória:Organizácie založené v 1905
USD Novese

**Unione Sportiva Dilettantistica Novese** alebo len **Novese** je futbalový klub z talianskeho mesta Novi Ligure. Hráva piatu najvyššiu taliansku futbalovú súťaž Serie D. V sezóne 1921/22 vyhral najvyššiu taliansku futbalovú ligu. 

## História
Klub bol založený v roku 1919. Už o tri roky neskôr zaznamenal svoj najväčší úspech, keď vyhral najvyššiu taliansku futbalovú súťaž. Tento ročník bol špecifický, pretože sa hrali dve paralelné futbalové súťaže organizované dvoma futbalovými zväzmi. Ligu organizovanú zväzom FIGC (*Federazione Italiana Giuoco Calcio*) vyhralo práve Novese, ligu organizovanú zväzom CCI (*Confederazione Calcistica Italiana*) Pro Vercelli. Titul sa ráta obom klubom a ročník 1921/22 má tak dvoch majstrov. Novese je však jediným klubom, ktorý vyhral taliansku ligu bez toho, aby niekedy odohral jedinú sezónu v oficiálnej najvyššej talianskej súťaži. Úspech z roku 1922 sa však klubu už nepodarilo zopakovať. Väčšinu svojej existencie strávil v nižších talianskych futbalových súťažiach. V súčasnosti hráva piatu ligu Serie D.

## Športové úspechy
Talianska liga
* prvé miesto: 1921/22 (FIGC)

## Externé odkazy
Oficiálna webová stránka 

## Zdroj

Kategória:Talianske futbalové kluby
Kategória:Futbalové kluby založené v 1919
AS Casale Calcio

**Associazione Sportiva Casale Calcio** alebo len **Casale** je futbalový klub z talianskeho mesta Casale Monferrato. Hráva štvrtú najvyššiu taliansku futbalovú súťaž Lega Pro Seconda Divisione. V sezóne 1913/14 vyhral najvyššiu taliansku futbalovú ligu. 

## História
Klub bol založený v roku 1909 a veľmi skoro sa stal súčasťou talianskeho ligového systému. V roku 1913 sa Casale stalo prvým talianskym klubom, ktorému sa podarilo poraziť anglický profesionálny futbalový tím, keď porazilo Reading. Reading na svojom vtedajšom turné po Taliansku porazil všetky popredné kluby, dokonca aj taliansku reprezentáciu, prehral iba s Casale. Už v nasledujúcom roku zaznamenalo Casale svoj najväčší úspech, keď triumfovalo v najvyššej talianskej lige. S nástupom profesionalizácie futbalových klubov v krajine začalo Casale strácať na svojich konkurentov a postupne klesalo do nižších súťaží. V najvyššej súťaži však aj napriek tomu vydržal klub (okrem jednej sezóny) až do roku 1934. Nasledoval jeden ročník v Sérii B, po ktorom Casale zostúpilo do tretej ligy. V ďalších dekádach sa klub pohyboval medzi treťou a štvrtou ligou. V roku 1993 sa klub dostal do finančných problémov, bol znovuzaložený pod súčasným menom, a bol preradený až do regionálnych súťaží. Do Serie D postúpilo Casale v roku 2000. O štyri roky neskôr už klub hral štvrtú ligu z ktorej neskôr opäť vypadol. Od sezóny 2010/11 hráva opätovne štvrtú ligu.

## Športové úspechy
Talianska liga
* prvé miesto: 1913 – 14

Serie B
* prvé miesto: 1929 – 30

Serie C
* prvé miesto: 1937 – 38

Serie C2
* prvé miesto: 1988 – 89

## Zdroj

## Externé odkazy
Oficiálna webová stránka

Kategória:Talianske futbalové kluby
Kategória:Organizácie založené v 1909
San Francisco Bay Area

thumb|Oblasť San Francisco Bay Area
[thumb|[Golden Gate Bridge]]

**San Francisco Bay Area** alebo **The Bay Area** je metropolitná oblasť, ktorá obklopuje Sanfranciský a Sanpabloský záliv v Severnej Kalifornii v USA. Región zahŕňa mestá San Francisco, Oakland, San José a ich metropolitné oblasti. Bay Area pozostáva z deviatich okresov, a to Alameda, Contra Costa, Marin, Napa, San Francisco, San Mateo, Santa Clara, Solano, a Sonoma. Oblasť má 7,15 milióna obyvateľov na ploche .

Pochádza odtiaľto veľké množstvo hudobných skupín, medzi ktoré patrí napríklad Metallica The Ace of Cups, Quicksilver Messenger Service, Moby Grape, Jefferson Airplane, Grateful Dead, Blue Cheer alebo Dead Kennedys.

## Iné projekty

## Zdroje

Kategória:Geografia Kalifornie
Kategória:Metropolitné oblasti v USA
Chlorid kremičitý

**Chlorid kremičitý** SiCl4 je jedným z halogenidov kremíka. Je to bezfarebná prchavá kvapalina.

## Príprava
Chlorid kremičitý sa pripravuje chlórovaním niektorých zlúčenín kremíka, ako je napríklad ferosilícium, karbid kremíka alebo zmes oxidu kremičitého a uhlíka:
:SiC + 4 HCl → SiCl4 + CH4

Ferosilícium sa používa najčastejšie.

## Reakcia
### Hydrolýza a podobné reakcie
Rovnako ako ostatné chloridy kremíka aj chlorid kremičitý reaguje s vodou:
:SiCl4 + 2 H2O → 4 HCl + SiO2

S metanolom a etanolom reaguje za vzniku tetrametyl a tetraetylortokremičitanu:
SiCl4 + 4 ROH → Si(OR)4 + 4 HCl

### Reakcia s ostatnými nukleofilmi
Chlorid kremičitý vytvára rad organokremičitých zlúčenín reakciami s Grignardovými činidlami  a organolítnymi zlúčeninami:
:4 RLi + SiCl4 → R4Si + 4 LiCl

Redukciou hydridu vzniká silán.

## Použitie
Veľmi čistý chlorid kremičitý sa používa na výrobu fotovoltaických článkov.

## Podobné zlúčeniny
* Bromid kremičitý
* Fluorid kremičitý
* Jodid kremičitý
* Tetrachlórmetán
* Chlorid ciničitý
* Chlorid germaničitý
* Chlorid titaničitý
* Chlórsilán
* Dichlórsilán
* Trichlórsilán

## Referencie


## Literatúra
*  

## Zdroj

Kategória:Zlúčeniny kremíka
Kremičitý
Kremičitý
HC Lev Praha

[náhľad|Fotografia zo zápasu HC Lev Praha proti [CHK Lokomotiv (Jaroslavľ)|Lokomotivu Jaroslavľ, O<sub>2</sub> arena, Praha]]

**HC Lev Praha** (celým názvom **Hockey Club Lev Praha**) bol český klub ľadového hokeja, ktorý sídlil v pražskej Bubenči. Klub pôvodne sídlil jednu sezónu v slovenskom Poprade (HC LEV Poprad), v roku 2012 sa presťahoval do Prahy, kde fakticky vznikol nový klub. Svoje domáce zápasy odohrával striedavo v Tipsport Arene a O<sub>2</sub> arene. Klub hral Kontinentálnu hokejovú ligu (KHL) a jeho najväčším úspechom bol zisk druhého miesta v súťaži o Gagarinov pohár v sezóne 2013/2014 (prehra 3:4 na zápasy s Metallurg Magnitogorsk). 

Domáca návštevnosť Leva v základnej časti KHL v sezóne 2013/14 bola priemerne 7161 divákov, vďaka čomu bol klub najnavštevovanejším pražským hokejovým klubom a šiestym najnavštevovanejším klubom v KHL. Šiesty finálový zápas dosiahol v O2 arene diváckeho rekordu celej KHL (17 073 divákov).

1. júla 2014, po dvoch sezónach, majitelia klubu oficiálne potvrdili z finančných dôvodov neúčasť v sezóne KHL 2014/15. Tím sa následne už na ľad nevrátil. 

## Referencie

## Zdroj
* 


Kategória:České hokejové kluby
Kategória:Organizácie založené v 2012
Kategória:Kontinentálna hokejová liga
Kategória:Organizácie zaniknuté v 2014
Lykomédes

**Lykomédes** alebo **Lykomédés** (starogr. *Λυκομήδης,* – *Lykomédes/iný prepis:Lykomédés*, ) môže byť v gréckej mytológii:
* kráľ na ostrove Skyre, otec Déidameie, pozri Lykomédes (Skyros)
* syn Kreonta, achájsky bojovník v trójskej vojne, pozri Lykomédes (syn Kreonta)
Astydameia

**Astydameia** (, ) môže byť v gréckej mytológii:
* dcéra elidského kráľa Pelopa, pozri Astydameia (dcéra Pelopa)
* dcéra Amyntora, matka Heraklovho syna Tlépolema, pozri Astydameia (dcéra Amyntora)
* manželka Akasta, kráľa v tesálskom Iólku, pozri Astydameia (manželka Akasta)
Aeroplán

**Aeroplán** môže byť staršie odborne a dnes už len hovorovo (zastarano hovorovo alebo nárečovo aj **eroplán**, zastarano nárečovo aj **eropláň**):
* letún 
* letecký dopravný prostriedok, čiže lietadlo (v širšom zmysle), pozri lietadlo

## Zdroje
*lietadlo. In: 
* lietadlo. In: 
* aeroplán. In: 
* 
* aeroplán. In: 
* aeroplán. In: 
* eroplán. In: 

## Pozri aj
* lietadlo (rozlišovacia stránka)
Oficína

**Oficína** môže byť:
*dielňa, pracovná miestnosť pri niektorých zamestnaniach (napr. holičská, kníhtlačiarska)
*hlavná prevádzková miestnosť lekárne
Alexandr Valerievič Radulov

**Alexandr Valerievič Radulov** () (* 5. júla 1986) je ruský hokejový útočník, hrajúci v NHL za Dallas Stars

## Klubový hokej
### Juniorská kariéra
Radulov začal hrať v Severnej Amerike v sezóne 2004 – 05, potom čo bol vybraný v CHL Import drafte 2004 tímom Québec Remparts z Quebec Major Junior Hockey League. Vo svojej prvej sezóne v tomto klube skončil na 3. mieste v tímovom bodovaní. V nasledujúcej sezóne sa stal dominantným hráčom QMJHL ligy. V októbri 2005 vytvoril nový rekord ligy, keď strelil v zápase proti Drummondville Voltigeurs 6 gólov a pomohol tým k víťazstvu 11:3. V marci 2006 vytvoril rekord Memorial cupu, keď dal v jednom zápase 7 gólov. Prekonal aj klubový rekord Remparts v počte zápasov v ktorých nepretržite bodoval s 50 zápasmi a prekonal tak 28 zápasov Érica Chouinarda zo sezóny 1999 – 00. V lige sa s týmto výsledkom dostal na druhé miesto v histórii QMJHL za Maria Lemieux, ktorý bodoval v 62 po sebe idúcich zápasoch. Vyhral aj bodovanie QMJHL a CHL sezóny 2005 – 06 so 152 bodmi, čo bol nový rekord Québecu Remparts a prekonal tak Simona Gagného zo sezóny 1998 – 99. Tiež prekonal tímový rekordy Érica Chouinarda v počte strelených gólov a Wesa Scanzana v počte asistencií. V play-off QMJHL 2006 vyhral kanadské bodovanie s 55 bodmi. V roku 2006 vyhral s tímom Remparts cenený Memorial Cup, k čomu dopomohol v 4 zápasoch 9 bodmi a získal Stafford Smythe Memorial Trophy pre najlepšieho hráča Memorial Cupu.
Na Radulovovu počesť vyradil tím Québec Remparts dres s číslom 22.

### Nashville Predators
V drafte NHL 2004 bol vybraný tímom Nashville Predators v 1. kole na celkovom 15. mieste. *9. januára 2006* podpísal s Predators trojročný kontrakt. Profesionálnu kariéru začal v American Hockey League, v tíme Milwaukee Admirals. V NHL debutoval *21. októbra 2006*. Svoj prvý gól v NHL strelil *26. októbra 2006* proti San Jose Sharks. Potom bol poslaný späť na farmu do Milwaukee a *21. novembra* povolaný späť do Nashvillu, kde odohral zvyšok sezóny. 

### Salavat Julajev Ufa
*11. júla 2008* podpísal Radulov trojročný kontrakt s ruským tímom Salavat Julajev Ufa hrajúcim Kontinentálnu hokejovú ligu, hoci mal v Nashville zmluvu ešte na jednu sezónu. Potom nasledovali súdne spory a Radulov mal na 14 dní pozastavenú možnosť reprezentovať. Radulovova zmluva bola nakoniec zrušená s tým, že Nashville Predators nevyplácal Radulovi ďalšie peniaze. 20. marca 2012 Radulov oznámil, že v Rusku končí a vracia sa do Nashvillu Predators.

## Klubové štatistiky

Kategória:Narodenia v 1986
Kategória:Ruskí hokejisti
Kategória:Hráči Nashville Predators
Kategória:Hokejisti draftovaní klubom Nashville Predators
Kategória:Hráči Salavat Julajev Ufa
Kategória:Hokejisti Dinama Moskva
Kategória:Účastníci MS v hokeji 2007
Kategória:Účastníci MS v hokeji 2008
Kategória:Účastníci MS v hokeji 2009
Kategória:Účastníci MS v hokeji 2011
Kategória:Účastníci MS v hokeji 2013
Calcio Como

**Calcio Como** alebo len **Como** je futbalový klub z talianskeho mesta Como. Hráva prvú najvyššiu taliansku futbalovú súťaž Serie A 

## História
Klub bol založený v roku 1907. Do oficiálneho talianskeho futbalu bolo Como prijaté o tri roky neskôr. O ďalšie tri roky neskôr sa tímu podarilo dostať do najvyššej talianskej súťaže. Od roku 1922 sa Como ocitlo v druhej najvyššej súťaži. Od konca 20-tych rokov začalo obdobie striedavých účastí v druhej, resp. tretej lige. Po vojne sa situácia klubu zlepšila. Dobré obdobie vyvrcholilo postupom do Série A v roku 1949, kde Como vydržalo 4 sezóny. Až do roku 1963 potom hral klub nepretržite Sériu B. Túto dobu prerušilo len 5 sezón v tretej lige (1963 – 1968), po ktorých hralo Como opäť Sériu B. Od roku 1975 sa Como striedavo pohybovalo medzi Sériou A a Sériou B. Až v roku 1991 sa Como ocitlo v tretej lige. Horšie obdobie trvalo 10 rokov a Como sa vrátilo do Série B v roku 2001, o rok neskôr už hralo opäť Sériu A. V najvyššej súťaži ale vydržalo iba jednu sezónu. V roku 2005 vyvrcholili veľké finančné problémy klubu, ktoré skončili bankrotom a pádom až do piatej ligy Série D. Od sezóny 2009/10 hráva Como tretiu taliansku ligu.

## Športové úspechy
Serie B – **3**
* prvé miesto: 1948 – 49, 1979 – 80, 2001 – 02
* druhé miesto: 1974 – 75, 1983 – 84

Tretia liga – **2**
* prvé miesto: 1967 – 68, 1978 – 79

## Zdroj

## Externé odkazy
Oficiálna webová stránka

Kategória:Talianske futbalové kluby
Kategória:Organizácie založené v 1907
Prielom Nitrice

**Prielom Nitrice** je prírodná pamiatka, ktorá sa nachádza v Strážovských vrchoch, pri obci Valaská Belá, na hornom toku rieky Nitrica. 
Predmetom ochrany sa stal kaňon, vytvorený riečkou Nitrica (Belanka).

Vyhlásená bola v roku 1990 uznesením rady ONV Prievidza č. 49/1990 z 1. marca 1990, s účinnosťou od 1. marca 1990. Výmer pamiatky so 4. stupňom ochrany je . 

## Referencie

## Zdroj
* 

Kategória:Strážovské vrchy
Kategória:Prírodné pamiatky v Trenčianskom kraji
Kategória:Chránené územia v okrese Prievidza
Kategória:Zliechovská hornatina
Temešská skala (prírodná rezervácia)

**Temešská skala** je prírodná rezervácia, ktorá sa nachádza v Malej Magure, podcelku Strážovských vrchov, na severozápadnom úpätí vrchu Temešská skala, v katastrálnom území obcí Temeš a Čavoj. 

Predmetom ochrany je súbor „zachovalých lesných spoločenstiev bučín na morfologicky výraznom vrchole Malej Magury s výskytom viacerých chránených druhov rastlín a živočíchov i významných povrchových tvarov Strážovských vrchov“.

Vyhlásená bola v roku 1986 uznesením Ministerstva kultúry SSR č. 466/1986-32 z 31. 1. 1986. Výmer pamiatky s 5. stupňom ochrany je . Ochranné pásmo nebolo určené. 

## Referencie

## Pozri aj
*Temešská skala

## Iné projekty

## Zdroj
* 

Kategória:Strážovské vrchy
Temešská skala
Kategória:Chránené územia v okrese Prievidza
Kategória:Temeš
Kategória:Čavoj
Pod Homôľkou

**Pod Homôľkou** je prírodná rezervácia, ktorá sa nachádza v Strážovských vrchoch, na severozápadnom úpätí vrchu Homôľka, v katastrálnom území obce Dolná Poruba. 

Predmetom ochrany je súbor „chránených a ohrozených druhov rastlín v lúčnych ekosystémoch Strážovských vrchov. Významná je populácia žltohlavu najvyššieho (Trollius altissimus)“.

Vyhlásená bola v roku 1988 uznesením Ministerstva kultúry SSR č. 1161/1988-32 z 30. 6. 1988 s účinnosťou od 1. 9. 1988. Výmer pamiatky so 4. stupňom ochrany je . 

## Referencie

## Zdroj
* 

Kategória:Strážovské vrchy
Kategória:Prírodné rezervácie v Trenčianskom kraji
Kategória:Chránené územia v okrese Trenčín
Kategória:Dolná Poruba
Pergamská škola

**Pergamská škola** bola novoplatónska  škola, ktorú založil Aidesios z Kappadokie a jeho žiaci Maximos z Efezu, obvinený z čarodejníctva, Eusebios z Mindu a cisár Iulianus Apostata (331 – 363), o. i. autor teologických rečí proti kynikom, troch kníh Proti Galilejcom a listov, z ktorých sa zachovalo len niekoľko. Pergamská škola mala nábožensko-propagandistický a mystický charakter. Podľa tejto školy má rozum a schopnosť ho používať človeku zabezpečovať pomoc a silu zo strany božstva.

## Predstavitelia
* Aidesios z Kappadokie – zakladateľ
* Maximos z Efezu
* Eusebios z Mindu
* Flavius Claudius Julius

## Zdroje
* 

Kategória:Antická filozofia
Kategória:Novoplatonizmus
Vlajka Severoatlantickej aliancie

[300px|thumb|Vlajka [NATO|Severoatlantickej aliancie.]]

**[[Vlajka]] [[NATO|Severoatlantickej aliancie]]** má pole farby námorníckej modrej (Pantone 280), na ktorom je umiestnený emblém ružice kompasu, z ktorej vyžarujú štyri biele čiary. Bola schválená Radou NATO 14. októbra 1953.

## Opis
Parametre vlajky sú nasledovné:
*Dĺžka: 400 (jednotiek)
*Šírka: 300
*Hviezda ružice: 150
*Polomer kružnice za hviezdou: 115
*Medzera medzi hviezdou a bielou čiarou: 10
*Medzera medzi okrajom vlajky a bielou čiarou: 30

## Referencie

## Zdroj

## Externé odkazy
*[Vlajka NATO na [Flags of the World]]

Kategória:Organizácia Severoatlantickej zmluvy
Kategória:Vlajky medzinárodných organizácií
Rokoš (národná prírodná rezervácia)

**Rokoš** je národná prírodná rezervácia, ktorá sa nachádza v Nitrických vrchoch, podcelku Strážovských vrchov. Okrem celého vrchu Rokoš zaberá i susedné bralá *Srnnej* () a *Košútovej skaly* () s rozlohou  a 4. stupňom ochrany. Ochranné pásmo nebolo určené.

Predmetom je ochrana „krajinného rázu, lesných, lúčnych a skalných biocenóz na vedeckovýskumné a kultúrno-výchovné ciele. Je to jediná lokalita Západných Karpát, kde rastie súčasne borovica lesná i dub plstnatý, čo vytvára prelínanie horskej a xerotermnej vegetácie na najjužnejšom predhorí Karpát.“

Nachádza sa v katastrálnom území obcí Omastiná, Uhrovské Podhradie, Nitrianske Rudno, Diviacka Nová Ves a Diviaky nad Nitricou v okrese Prievidza a okrese Bánovce nad Bebravou v Trenčianskom kraji. Vyhlásená bola v roku 1974 uznesením Ministerstva kultúry SSR č. 3623/1974-OP z 27. 5. 1974 s účinnosťou od 1. 6. 1974.

## Referencie

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Strážovské vrchy
Kategória:Národné prírodné rezervácie v Trenčianskom kraji
Kategória:Chránené územia v okrese Bánovce nad Bebravou
Kategória:Chránené územia v okrese Prievidza
Kategória:Omastiná (obec) 
Kategória:Uhrovské Podhradie
Kategória:Nitrianske Rudno (obec)
Kategória:Diviacka Nová Ves (okres Prievidza)
Kategória:Diviaky nad Nitricou
Kategória:Nitrické vrchy
Ifis

**Ifis** alebo **Ífis** (starogr. *Ἶφις* – *Ifis*, ) môže byť v gréckej mytológii:
* dcéra faistského roľníka Ligda, pozri Ifis (dcéra Ligda)
* dcéra Thespia a Megamédy, pozri Ifis (dcéra Thespia)
* syn Alektora, kráľ v Argu, pozri Ifis (syn Alektora)
* syn Sthelena a Nikippy, pozri Ifis (syn Sthelena)
* cyperský mladík, ctiteľ Anaxarety, pozri Ifis (Cyprus) 

## Pozri aj
* Iphis
Majstrovstvá Oceánie v hádzanej mužov 2004

**Majstrovstvá Oceánie v hádzanej mužov 2004** (tiež *Pacifický pohár 2004*) boli 1. majstrovstvá Oceánie v hádzanej mužov, ktoré organizuje Oceánska hádzanárska federácia (OHF). Konali sa v Sydney, v Austrálii od 7.13. júna 2004, za účasti 5 tímov. 

Popri majstrovstvách Oceánie prebiehala aj kvalifikácia s 3 tímami (pretože nie všetky krajiny, ktoré sa zúčastnili majstrovstiev, boli členmi IHF) na budúcoročné MS 2005. Kvalifikoval sa na ne iba víťazný tím.

## Výsledky majstrovstiev
### Základné skupiny
#### Skupina A

#### Skupina B

### Play-off
#### Stretnutie o 3. miesto

#### Finále

## Kvalifikácia na MS 2005

## Konečné poradie

## Externé odkazy
* Oficiálna stránka Oceánskej hádzanárskej federácie 

## Zdroje
* Neoficiálna stránka Majstrovstiev Oceánie 2004 *archive.org* 
* Majstrovstvá Oceánie 2004 na stránke todor66.com 

Kategória:Hádzaná v 2004
Muži
Hádzaná
Zoznam chránených území v okrese Benešov

Toto je **zoznam chránených území v okrese Benešov** aktuálny k januáru roku 2017, v ktorom sú uvedené chránené územia v oblasti okresu Benešov.

## Zdroje
* Dáta v tabuľke boli prevzaté z databázy AOPK ČR.
* 

Benešov
Kategória:Chránené územia v okrese Benešov
Heller

**Heller** môže byť:
*halier po nemecky
*rieka v Nemecku, pozri Heller (rieka)
*územie v Drážďanoch, pozri Heller (Drážďany)
*priezvisko: Heller (priezvisko)
**Joseph Heller
**Jan Heller
**Ivo Heller
**André Heller
**Eva Hellerová
**Wilhelm Robert Heller
**Ágnes Hellerová
**Ferdinand Heller
**Josef August Heller 
**Jom Tov Lipmann Heller 
**Karl Borromaeus Maria Josef Heller
**Otto Heller
**Saturnin Heller
** Servác Heller
Ifis (dcéra Ligda)

[náhľad|''bohyňa Isis mení pohlavie Ifidy'', autor:[Johann Wilhelm Bauer, rytina z roku 1703]]
**Ifis** alebo **Ífis** (starogr. *Ἶφις* – *Ifis*, ) bola v gréckej mytológii dcéra faitského roľníka Ligda a jeho manželky Telethousy, premenéná bohyňou Isidou na muža.

Otec Ifidy hovorieval, že život ženy je veľmi ťažký a nestojí vôbec za nič, a preto si vždy prial mať syna a svojej tehotnej manželke prikázal, že ak porodí dcéru má ju zabiť. Pred pôrodom však navštívila Telethousu egyptská bohyňa Isis a poradila jej, že ak porodí dcéru, nech jej pohlavie zatají. A tak sa aj stalo. Po krátkom čase Telethousa porodila dcéru Ifidu a viedla sa radou bohyne.

Ako dieťa rástlo, obliekala ho a vychovávala ho ako chlapca, a tak to išlo dlhé roky až dospelo. Otec, ktorý stále nič netušil, ju potom zasnúbil s najkrajším dievčaťom v celom kraji, so zlatovlasou Ianthou. Blížil sa deň, keď sa všetko malo prezradiť, deň, ktorý mohol skončiť tragédiou. Nešťastná matka i jej dcéra Ifis preto každý deň v modlitbách úpenlivo prosili bohov, aby urobili nejaký zázrak. Ich prosby nakoniec vypočula Isis a Ifidu premenila na krásneho mládenca, ktorý následne venoval bohyni ďakovný dar s nápisom *„Ifis ako muž venuje, to čo sľúbil ako žena"*.

Príbeh Ifidy, dcéry Ligda sa zo starogréckych zdrojov nezachoval, je známy len z Ovidiových *Premien*.

## Referencie a bibliografia


Kategória:Postavy gréckej mytológie